Public procurement notice: Contract Notice
Published: 2018-12-11
Buyer: Lappeenrannan kaupunki
Country: FI
Contract type: Services
Procedure: Open procedure
CPV classification: 71000000 | 71240000 | 71310000 | 71320000 | 71322000: Civil engineering design services
Submission deadline: 2019-01-27
Award criteria: The most economic tender

Technical requirements: Tämän hankinnan tavoitteena on luoda kaupunkikonsernin käyttöön konsulttipalveluiden puitejärjestely, jonka avulla voidaan sopimuskauden aikana hankkia laadukkaita ja kustannustehokkaita asiantuntijapalveluita tilaajien tarpeisiin. Toimeksiannon kohteena ovat pääosin kaupunkikonsernin Elinkeino ja kaupunkikehitys -toimialan suunnittelutehtävät tilaajan määrittelemässä laajuudessa ja aikataulussa.
Kilpailutuksen tuloksena valitaan kullekin eri tehtävä-/tehtävän osa-alueelle viisi (5) puitesopimuskonsulttia sopimuskaudelle, joka alkaa aikaisintaan 1.1.2019 (tai kun tällä hetkellä voimassaolevat sopimukset päättyvät) ja päättyy 31.12.2020, sekä niiden jälkeen mahdollisesti käyttöönotettaville 1+1 jatkoaikaoptiovuosille.
Tarkemmat jaetun hankinnan osa-alueet ja niiden kuvaukset on kerrottu tarjouspyynnön kohdassa Hankinnan taustaa sekä osa-alueiden kohdisssa Kuvaus hankinnasta.
Luontoselvityksessä kartoitetaan suunnittelualueen luonnonolot kaavatason mukaisella riittävällä tarkkuudella siten, että voidaan tunnistaa ja arvioida kaavan toteutumisen ympäristövaikutukset. Luontoselvityksessä luokitellaan alueen elinympäristöt, kuvataan kasvillisuuden ominaispiirteet ja huomioidaan ns. lakikohteet ja muut merkittävät kohteet. Lähtökohtana työssä on ilmakuva- ja karttatarkastelut, valmiit aineistot ja tietokannat sekä aiemmin tehdyt luontoselvitykset. Selvitystyöhön kuuluu olennaisena osana maastotyöt.
Sopimusta on mahdollista jatkaa kahdella (1+1) vuoden pituisella optiokaudella. Optioiden käytöstä tehdään erillinen päätös sopimuskauden lopulla.
Maisemaselvityksellä tarkoitetaan alueen maisema- ja kulttuurihistorian, maiseman erityispiirteiden, toiminnan tai fyysisten ominaisuuksien muutosten kuvaamista ja selvittämistä mm. kartta- ja ilmakuvatarkasteluihin, maastokäynteihin ja arkistolähteisiin perustuen. Maisemaselvitys tuottaa tietoa maisemasta ja maiseman muutoksista suunnittelun tueksi. Sen pohjalta voidaan arvioida maisemavaikutuksia sekä esittää haittojen lieventämiskeinoja. Maisemaselvityksen tärkeimpiä tehtäviä on tuoda esille ja korostaa niitä arvoja, jotka maiseman luonne, piirteet ja ominaisuudet muodostavat. Maiseman perustekijöiden ja niiden vuorovaikutussuhteiden selvittämisen lisäksi maisemaselvityksessä tulee esittää johtopäätöksiä, suosituksia ja reunaehtoja suunnittelulle. Joissakin suunnittelukohteissa maisemaselvitystä saattaa olla tarpeen syventää jonkin maiseman perustekijän osalta. Tällaisia syventäviä selvityksiä ovat mm. • maisemakuvallinen selvitys, jonka tarkoituksena voi olla esim. selvittää, miten jokin elementti näkyy maisemassa • geologinen selvitys, jonka tarkoituksena on selvittää suunnittelualueen geologian erityispiirteet ja arvot • viherrakenneselvitys, jossa tutkitaan suunnittelualueen viheralueverkostoa ja -yhteyksiä sekä niiden suhdetta rakennettuun ympäristöön • kasvillisuusinventointi, jossa selvitetään jonkin alueen, esim. vanhan puutarhan tai puiston, kasvillisuus Tuotos: • muokattavissa oleva sähköinen raportti, jossa - kuvaukset ja karttaesitykset suunnittelualueen maiseman perustekijöistä, niiden arvoista ja vuorovaikutussuhteista johtopäätöksineen - suositukset ja reunaehdot suunnittelulle • MapInfo-tietokannat kohteista (ETRS-GK28FIN)
Sopimusta on mahdollista jatkaa kahdella (1+1) vuoden pituisella optiokaudella. Optioiden käytöstä tehdään erillinen päätös sopimuskauden lopulla.
Muinaisjäännösinventointi kuuluu olennaisena kaavoitusta ja muita maankäytön suunnitelmia varten laadittaviin selvityksiin. Se antaa tärkeää lähtötietoa suunnitteluun ja toimii vaikutusarvioinnin pohjana arkeologisen kulttuuriperinnön osalta. Muinaisjäännösinventointi voidaan tehdä koko suunnittelualueelta tai ns. muuttuvan maankäytön alueilta. Inventoinnissa tarkastetaan alueen kaikki tunnetut muinaisjäännökset ja löytöpaikat sekä samalla etsitään maastosta ennestään tuntemattomia muinaisjäännöksiä. Alueelta tutkitaan sekä esihistorialliset että historialliset kohteet. Lappeenrannassa tarvitaan edellisten lisäksi erityistuntemusta sotahistoriallisista kohteista. Keskeisenä menetelmänä inventoinnissa ovat maastotyöt. Lisäksi työssä hyödynnetään mm. historiallisia karttoja, aiempia selvityksiä ja tutkimuksia sekä laserkeilausaineistoja. Mikäli kaavan tai muun maankäytön hankkeen toteutumisella on vaikutusta kiinteään muinaisjäännökseen, se voi edellyttää suoritettavaksi erilaisia tarkempia tutkimuksia tai muita toimenpiteitä. Jos muinaisjäännös tulee hankkeen toteutumisen myötä häviämään, tulee se erikseen inventoida, tutkia ja dokumentoida. Toimeksiannoissa noudatetaan Museoviraston arkelogisten kenttätöiden laatuohjeita. Tuotos: • muokattavissa oleva sähköinen raportti, jossa - kuvaus suunnittelualueesta - sijaintikartta, rajaus maastokartalla ja kuvaus kustakin kohteesta • MapInfo-tietokanta kohteista (ETRS-GK28FIN)
Sopimusta on mahdollista jatkaa kahdella (1+1) vuoden pituisella optiokaudella. Optioiden käytöstä tehdään erillinen päätös sopimuskauden lopulla.
Rakennetun kulttuuriympäristön selvitykset jakautuvat kaavatason mukaan asemakaavoitusta varten tehtäviin rakennushistoriaselvityksiin ja yleiskaavoitusta varten tehtäviin rakennetun kulttuuriympäristön selvityksiin. Lisäksi rakennetun kulttuuriympäristön selvityksiin lasketaan kuuluviksi kaupunkikuvalliset selvitykset, joita voidaan tarvita kaikilla kaavatasoilla sekä myös muissa maankäytön hankkeissa suunnittelun tukena. Rakennushistoriaselvitys tehdään asemakaavan muutosta varten ja sen on tarkoitus vastata MRL 9 § edellyttämää selvityksen tasoa. Selvityksen tarkoituksena on koota yhteen tiedot alueen ja sen rakennusten historiasta, muutosvaiheista ja nykytilasta. Selvityksen laadinnan pohjana tulee soveltuvin osin käyttää Museoviraston julkaisemaa Rakennushistorian selvitysopasta (MV; Rakennushistorian osasto 2010). Selvitys ei sisällä rakennusten kuntoarviota eikä muita teknisiä selvityksiä. Työ ei sisällä kohteen mittausta. Tuotos: • Muokattavissa oleva sähköinen raportti, jossa - Kuvaus kohteen historiasta, muutosvaiheista ja nykytilasta - Selvitys kohteen arvoista ja suositukset jatkotoimenpiteiksi. - Liitekarttoja ja kaavioita tarpeen mukaan, esim.: • Kartta-/pohjapiirros kohteen rakennusvaiheista • Pohjapiirros- ja julkisivukaaviot, joissa on esitetty havainnollisesti rakennuksessa tapahtuneet muutokset esim. eri väreillä. - kohteiden ja tietojen vienti Kioski-tietokantaan Rakennetun kulttuuriympäristön selvitys tehdään yleensä yleiskaavoitusta varten. Se toimii lähtökohtana yleiskaavan laatimisessa ja kulttuuriympäristöön kohdistuvien vaikutusten arvioinnissa. Kulttuuriympäristöselvityksessä muodostetaan kokonaiskuva suunnittelualueen rakennetusta kulttuuriympäristöstä, sen historiasta ja arvoista. Työssä huomioidaan lähtökohtaisesti valtakunnallisesti ja maakunnallisesti merkittävät kohteet sekä inventoidaan ja arvotetaan paikallisesti merkittävät kohteet. Kaikkien aluekohteiden rajaukset tarkistetaan vastaamaan yleiskaavatasoa. Selvityksen laadinnassa hyödynnetään kartta- ja ilmakuva-aineistoja, aiemmin tehtyjä selvityksiä ja muuta soveltuvaa lähtöaineistoa. Olennaisena osana työtä ovat maastokäynnit kohteissa. Tuotos: • muokattavissa oleva sähköinen raportti, jossa - kuvaus suunnittelualueesta - sijaintikartta, rajaus maastokartalla ja kuvaus kustakin kohteesta • rajaukset sähköisenä, esim. MapInfo-tietokanta kohteista (ETRS-GK28FIN) • kohteiden ja tietojen vienti Kioski-tietokantaan Kaupunkikuvallinen selvitys laaditaan kaavoituksen tai muun maankäytön suunnitelman tueksi. Selvityksen tavoitteena on tarkastella suunnittelualueen kaupunki- tai taajamakuvallista ilmettä kokonaisuutena tai valitusta näkökulmasta. Näkökulmana voi olla esim. kaupunkikuvan eheyttäminen, täydennysrakentamisen alueiden etsiminen tai kerrosluvun nostaminen. Kaupunkikuvaselvityksen lähtökohtana ovat kartta- ja ilmakuvatarkastelut, maastokäynnit ja aiemmin laaditut selvitykset ja suunnitelmat. Tuotos: • muokattavissa oleva sähköinen raportti, jossa - kuvaus suunnittelualueesta - sisältö näkökulmasta riippuen - kaavio- ja havainnekuvia (kuvatiedostot erikseen)
Sopimusta on mahdollista jatkaa kahdella (1+1) vuoden pituisella optiokaudella. Optioiden käytöstä tehdään erillinen päätös sopimuskauden lopulla.
Kaupallisten selvitysten tarkoituksena on tarkastelualueen kaupan ratkaisujen mitoittaminen ja toimintojen sijoittelu sekä vaikutusten arviointi. Selvitys voi koskea koko kaupunkia tai osaa siitä, kuten vähittäiskaupan suuryksiköiden aluetta. Selvitys voi liittyä sekä yleis- että asemakaavoitukseen. Kaupan toimintojen suunnittelun lähtökohtana on maakuntakaava, jossa on määritelty keskustojen ja vähittäiskaupan suuryksiköiden sijainti. Kaupallinen selvitys tarkentaa kaupan mitoitusta ja laatua. Työ sisältää perustieto-osan, jossa kuvataan nykyistä kaupan palveluverkkoa ja sen kehitysnäkymiä. Perustietotarkastelun pohjalta määritetään laskennallinen liiketilatarve ostovoiman kasvun ja muiden tekijöiden pohjalta. Keskeinen osa selvitystä on esitetyn kaavaratkaisun kaupallisten vaikutusten arviointi. Vaikutusarviossa arvioidaan vaikutukset mm. kaupan toimintaedellytyksiin ja rakenteeseen, palveluverkkoon sekä palveluiden saavutettavuuteen. Tuotos: • muokattavissa oleva sähköinen raportti (teksti, kaaviot, kuvat, kartat)
Sopimusta on mahdollista jatkaa kahdella (1+1) vuoden pituisella optiokaudella. Optioiden käytöstä tehdään erillinen päätös sopimuskauden lopulla.
Palveluverkkoselvityksiä laaditaan yleiskaavallisen ja strategisen maankäytön suunnittelun pohjaksi. Selvitys voi koskea koko kaupunkia tai osaa siitä ja siinä voidaan käsitellä sekä julkisia että yksityisiä (mukaan lukien kaupallisia) palveluja. Vaihtoehtoisesti kaupalliset palvelut voidaan käsitellä omassa selvityksessään. Selvityksen pohjana on olemassa olevan palveluverkon kuvaus, jossa esitetään tarvittavassa laajuudessa nykyisen palveluverkon rakenne ja tiedot olemassa olevista toimitiloista. Tulevien tilatarpeiden pohjaksi kuvataan palveluverkkoon vaikuttavia muutostekijöitä ja kehityslinjoja. Selvitys voi sisältää yhden tai useampia vaihtoehtoja tulevaksi tavoiteltavaksi palveluverkoksi. Vaihtoehtojen vaikutukset arvioidaan ja vertailun pohjalta tehdään esitys tulevaksi palveluverkoksi. Selvitykseen voidaan liittää myös esitys palveluverkon toteuttamisen aikataulusta ja toteuttamisesta. Tuotos: • muokattavissa oleva sähköinen raportti (teksti, kaaviot, kuvat, kartat)
Sopimusta on mahdollista jatkaa kahdella (1+1) vuoden pituisella optiokaudella. Optioiden käytöstä tehdään erillinen päätös sopimuskauden lopulla.